Circulația de la intersecția străzii Tărpiului cu strada Mușcatei până la intersecția străzii Tărpiului cu strada Horticultorului va fi restricționată anunță Primăria Bistrița.
Municipiul Bistrița are în derulare execuția lucrărilor pentru obiectivul de investiții “Reabilitarea și modernizarea străzii Tărpiului”, fapt pentru care aduce la cunoștință tuturor cetățenilor că se va restricționa circulația de la intersecția str. Tărpiului cu strada Mușcatei până la intersecția str. Tărpiului cu strada Horticultorului, pe o lungime de 480 m, pe perioada 08.05.2024- 25.07.2024.
Circulația se va închide, cu excepția riveranilor, traficul urmând a fi deviat pe varianta ocolitoare din imaginea de mai jos.
Toți participanții la trafic și riveranii sunt rugați să dea dovadă de înțelegere și să respecte reglementările pe timpul execuției lucrărilor.